कुछ वर्ष पूर्व न्यूजीलैंड देश में एक महिला बीमार चल रही थी। लम्बी बीमारी के कारण उसका उपचार घर पर ही हो रहा था। इन उपचारों में कुछ उपकरण ऐसे भी थे, जो बिजली से चलते थे। किन्हीं कारणवश वह महिला अपना बिजली का बिल समय पर जमा नहीं करा सकी, इस कारण प्रशासन ने उसकी बिजली सप्लाई काट दी। बिजली न होने से उपकरणों ने काम करना बंद कर दिया, जिससे उस बीमार महिला की असमय मृत्यु हो गई। बाद में प्रशासन की लापरवाही के कारण हुए इस हादसे से देश में हड़कम्प मच गया। न्यूजीलैंड के प्रधनमंत्री ने निजी तौर पर उस महिला के घरवालों से माफी माँगी और सांत्वना देने उसके घर भी गए। साथ ही बीमार महिला की अंत्येष्टि में सम्मिलित भी हुए।